CELEX: 32020R1285
Language: mt
Date: 2020-09-11 00:00:00
Title: Regolament tal-Kummissjoni (UE) 2020/1285 tal-11 ta’ Settembru 2020 li jagħlaq l-istaġun tas-sajd għall-pixxispad fl-Oċean Atlantiku, fin-Nofsinhar ta’ 5° N għall-bastimenti li jtajru l-bandiera Portugiża

16.9.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 302/1
               
            
         REGOLAMENT TAL-KUMMISSJONI (UE) 2020/1285
         tal-11 ta’ Settembru 2020
         li jagħlaq l-istaġun tas-sajd għall-pixxispad fl-Oċean Atlantiku, fin-Nofsinhar ta’ 5° N għall-bastimenti li jtajru l-bandiera Portugiża
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd (1), u b’mod partikolari l-Artikolu 36(2) tiegħu,
         Billi:
         
                     (1)
                  
                  
                     Ir-Regolament tal-Kunsill (UE) 2020/123 (2) jistabbilixxi l-kwoti għall-2020.
                  
               
                     (2)
                  
                  
                     Skont it-tagħrif li rċeviet il-Kummissjoni, il-qabdiet tal-istokk tal-pixxispad li l-bastimenti li jtajru l-bandiera Portugiża jew li huma rreġistrati f’dak il-pajjiż għamlu fl-Oċean Atlantiku, fin-Nofsinhar ta’ 5° N eżawrew il-kwota allokata għalihom għall-2020.
                  
               
                     (3)
                  
                  
                     Għalhekk jeħtieġ li jiġu pprojbiti ċerti attivitajiet tas-sajd għal dak l-istokk,
                  
               ADOTTAT DAN IR-REGOLAMENT:
         
            Artikolu 1
            Eżawriment tal-kwota
            Il-kwota tas-sajd allokata għall-2020 għall-Portugall għall-istokk tal-pixxispad fl-Oċean Atlantiku, fin-Nofsinhar ta’ 5° N, imsemmija fl-Anness għandha titqies li hija eżawrita mid-data stipulata f’dak l-Anness.
         
         
            Artikolu 2
            Projbizzjonijiet
            L-attivitajiet tas-sajd għall-istokk imsemmi fl-Artikolu 1 minn bastimenti li jtajru l-bandiera Portugiża jew li huma rreġistrati f’dak il-pajjiż għandhom jiġu pprojbiti mid-data stipulata fl-Anness. B’mod partikulari, għandu jiġi pprojbit li jinżamm abbord il-ħut minn dak l-istokk li jinqabad minn dawk il-bastimenti wara dik id-data, jew li dan il-ħut jiġi rrilokat, ittrażbordat jew li jinħatt l-art.
         
         
            Artikolu 3
            Dħul fis-seħħ
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta’ Settembru 2020.
            
               
                  Għall-Kummissjoni
               
               
                  F’isem il-President
               
               Virginijus SINKEVIČIUS
               
                  Membru tal-Kummissjoni
               
            
         
         
            (1)  ĠU L 343, 22.12.2009, p. 1.
         
            (2)  Ir-Regolament tal-Kunsill (UE) 2020/123 tas-27 ta’ Jannar 2020 li jistabbilixxi għall-2020 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 25, 30.1.2020, p. 1).
      
      
         
            ANNESS
            
                        Nru
                     
                     
                        10/TQ/123
                     
                  
                        Stat Membru
                     
                     
                        Il-Portugall
                     
                  
                        Stokk
                     
                     
                        SWO/AS05N u kondizzjoni speċjali SWO/*AN05N
                     
                  
                        Speċi
                     
                     
                        Pixxispad (Xiphias gladius)
                     
                  
                        Żona
                     
                     
                        L-Oċean Atlantiku, fin-Nofsinhar ta’ 5° N
                     
                  
                        Data tal-għeluq
                     
                     
                        14.8.2020